Margir laxar í veiðarfæri íslenskra skipa Mikið af laxi slæðist með sem meðafli í veiðarfæri íslenskra fiskiskipa . Umfang og magn þess afla var nýlega kannað að frumkvæði Landssambands veiðifélaga sem fékk IMG Gallup til að senda sjómönnum spurningar þar að lútandi . Niðurstaðan var sú að umfang veiða á laxi í sjó sem meðafli er mun meira en búist hafði verið við , eða 3200 til 7000 laxar á vertíð . Til að átta sig á umfangi þessara veiða samsvarar þær allt að tvöfaldri heildarveiði úr Þverá í Borgarfirði þegar best gengur í einni fengsælustu laxveiðiá landsins .